უნივერსიტეტის ღონისძიებების პორტალი

საინფორმაციო შეხვედრა „აირჩიე საფრანგეთი“
2025-06-04 18:00 - 20:00 (Asia/Dubai)
4 ივნისს, 18:00 საათზე, ილიას სახელმწიფო უნივერსიტეტის S103a აუდიტორიაში „კამპუს ფრანსისა“ და საქართველოს ფრანგული ინსტიტუტის ორგანიზებით გაიმართება საინფორმაციო შეხვედრა საფრანგეთში სწავლის შესახებ.
შეხვედრაზე სტუდენტები მიიღებენ ამომწურავ ინფორმაციას საფრანგეთში სწავლის გაგრძელების შესაძლებლობებზე, ჩარიცხვის პროცედურებზე, სამთავრობო სტიპენდიების მიღებაზე, სავიზო მოთხოვნებსა და სასწავლო პროცესის თავისებურებებზე.
პრესტიჟული უნივერსიტეტის, Sciences Po-ის საერთაშორისო ურთიერთობების მიმართულების ფრანგი სტუდენტი გამოცდილებას გაუზიარებს დამსწრეთ.
სამუშაო ენები: ფრანგული, ქართული
დრო: 4 ივნისი, 18:00 საათი
ადგილმდებარეობა: ილიას სახელმწიფო უნივერსიტეტის S103a აუდიტორია, გ. წერეთლის ქ. N3
დასწრება თავისუფალია.

„დიდი გეტსბის“ გამოცემიდან 100 წლისთავისადმი მიძღვნილი სემინარი
2025-06-05 16:00 - 17:00
5 ივნისს, 16:00 საათზე, წიგნის სახლში „ლიგამუსი“ გაიმართება ფრენსის სკოტ ფიცჯერალდის რომანის „დიდი გეტსბი“ გამოცემიდან 100 წლისთავისადმი მიძღვნილი სემინარი.
სემინარზე მომხსენებლები განიხილავენ რომანის ისტორიულ და ლიტერატურულ მნიშვნელობას, მის გავლენას ამერიკულ კულტურასა და თანამედროვე აზროვნებაზე.
მომხსენებლები:

პროფესორი რეზო მარსაგიშვილი – „დიდი გეტსბის“ პერსონაჟების სამეტყველო სტრატეგიები;
ასოცირებული პროფესორი ნინო გულიაშვილი – „აზრის კონსტრუირება რომანში „დიდი გეტსბი“: შედარებითი ლინგვისტური ანალიზი პრაგმატიკის, ფსიქოლინგვისტიკისა და კოგნიტური ლინგვისტიკის ჭრილში“;
დოქტორანტი ნონა მაზიაშვილი – „ფიცჯერალდი და კონრადი“;
დოქტორანტი ქეთევან გახოკია – „დიდი გეტსბი – მოდერნისტული რომანი“;
დოქტორანტი ია ჯეჯელავა – „დიდი გეტსბი და მდინარე“;
დოქტორანტი დავით ცარიელაშვილი – „დიდი გეტსბი – ეპიკური გმირი“.

სემინარს წარუძღვება პროფესორი პაატა ჩხეიძე.
სამუშაო ენა: ქართული
დრო: 5 ივნისი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

პოლონელი პროფესორების საჯარო ლექციები ილიას სახელმწიფო უნივერსიტეტში
2025-06-05 16:00 - 17:00
5 ივნისს, 16:00 საათზე, ილიას სახელმწიფო უნივერსიტეტის G106 დარბაზში ვარშავის სიცოცხლისშემსწავლელი მეცნიერებების უნივერსიტეტის (Warsaw University of Life Sciences, პოლონეთი) პროფესორები, რობერტ პოპეკი და არკადიუშ პჟიბიში საჯარო ლექციებს წაიკითხავენ.
რობერტ პოპეკი – „ურბანული მცენარეულობა, როგორც ბუნებრივი ფილტრი: ჰაერში არსებული მყარი ნაწილაკების დაჭერაში მწვანე ინფრასტრუქტურის როლის შეფასება“
პროფესორი რობერტ პოპეკი განიხილავს, როგორ უწყობს ხელს ურბანული გამწვანება ჰაერის დაბინძურების შემცირებას სწრაფად მზარდ ქალაქებში. წარმოადგენს უახლეს კვლევებს, რომლებიც სწავლობს ურბანული მცენარეულობის − პარკების, მინდვრების, მწვანე ბარიერების − ეფექტიანობას ჰაერში არსებული მავნე ნაწილაკების (მაგ: მყარი ნაწილაკები, მიკროპლასტიკი და სხვ.) დაჭერაში. ასევე განიხილავს მწვანე ინფრასტრუქტურის როლს გარემოს ჯანმრთელობის გაუმჯობესებაში.
არკადიუშ პჟიბიში – „ფიტორემედიაცია: მდგრადი სტრატეგია ურბანული ჰაერის ხარისხის გაუმჯობესებისთვის“
პროფესორი არკადიუშ პჟიბიში ყურადღებას გაამახვილებს ფიტორემედიაციის მნიშვნელობაზე ურბანულ გარემოში. ის მიმოიხილავს, როგორ მუშაობს სხვადასხვა ტიპის ურბანული გამწვანება − განსაკუთრებით არაფორმალური მწვანე სივრცეები და მინდვრები − ჰაერის ბუნებრივ ფილტრებად. განიხილავს მცენარეთა სტრუქტურის, ბიომრავალფეროვნების, მდებარეობისა და გარემო პირობების გავლენას ჰაერის ხარისხზე და ეკოსისტემური სერვისების მიწოდებაზე.
სამუშაო ენა: ინგლისური
დრო: 5 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

სურსათის უვნებლობის მსოფლიო დღე ილიაუნიში
2025-06-06 12:00 - 16:00
6 ივნისს ილიას სახელმწიფო უნივერსიტეტი უერთდება სურსათის უვნებლობის დღის აღნიშვნას, რომლის სლოგანია „სურსათის უვნებლობა ყველას საქმეა“.
წლევანდელი თემაა „სურსათის უვნებლობა: მეცნიერება მოქმედებაში“.
ამ დღეს, 12:00 საათზე, ილიას სახელმწიფო უნივერსიტეტის G106 დარბაზში გაიმართება სტუდენტური ესეების პრეზენტაციების ციკლი „რატომ არის მეცნიერება მნიშვნელოვანი სურსათის უვნებლობისთვის?“.
სტუდენტები წარმოადგენენ ნაშრომებს სურსათის უვნებლობის, ჯანმრთელობისა და მეცნიერების ურთიერთკავშირის შესახებ.
პრეზენტაციების მიზანია სტუდენტთა კვლევების წახალისება და ცნობიერების ამაღლება.
ღონისძიებაზე შეარჩევენ სამ საუკეთესო მოხსენებას, რომელთა ავტორები დაჯილდოვდებიან დიპლომებითა და სამახსოვრო საჩუქრებით.

დღის წესრიგი
12:00 – 12:30 საათი – ღონისძიების გახსნა
ასოც. პროფესორი ელენე ჟურავლიოვა, საბუნებისმეტყველო მეცნიერებებისა და მედიცინის ფაკულტეტის დეკანი
ასოც. პროფესორი თამარ ბარბაქაძე, საბუნებისმეტყველო მეცნიერებებისა და მედიცინის ფაკულტეტი
12:30 – 14:00 საათი – სტუდენტური მოხსენებები
14:00 საათი – ყავით შესვენება
14:30 – 15:30 საათი – სტუდენტური მოხსენებები
15:30 – 16:00 საათი – გამარჯვებულების გამოვლენა და დაჯილდოება
16:00 საათი – ღონისძიების დახურვა

სამუშაო ენა: ქართული
დრო: 6 ივნისი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

სტუდენტური სამეცნიერო კონფერენცია „უნივერსიტეტი დღეს: შიდა და გარე აქტორების პერსპექტივა“
2025-06-07 12:00 - 13:00
7 ივნისს, 12:00 საათზე, ილიას სახელმწიფო უნივერსიტეტის G106 დარბაზში ილიაუნის განათლების სკოლა და განათლების კვლევების ცენტრი გამართავს სტუდენტურ სამეცნიერო კონფერენციას „უნივერსიტეტი დღეს: შიდა და გარე აქტორების პერსპექტივა“.
კონფერენციაზე განათლების ადმინისტრირების პროგრამის უმაღლესი განათლების მიმართულების სტუდენტები წარადგენენ მათ მიერ ჩატარებული კვლევის შედეგებს.
მკვლევრები იმსჯელებენ, როგორ აღიქვამენ დღევანდელობაში საკუთარ და უნივერსიტეტის როლს სტუდენტები, აკადემიური თუ ადმინისტრაციული პერსონალი და განათლების სფეროს წარმომადგენლები.
სამუშაო ენა: ქართული
დასაწყისი: 7 ივნისი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

სტუდენტურ კონფერენციათა სერია ჰუმანიტარულ და სოციალურ მეცნიერებებში
2025-06-12 12:00 - 13:00
12 ივნისს, 12:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტი გამართავს სტუდენტურ კონფერენციას ჰუმანიტარულ და სოციალურ მეცნიერებებში.
კონფერენციაზე იმუშავებს შემდეგი სექციები
სოციალურ მეცნიერებათა სექცია: დაიწყება 12:00 საათზე.
ჰუმანიტარულ მეცნიერებათა სექცია მუშაობას დაიწყებს 14:00 საათზე.
კონფერენციაზე მოხსენებებით გამოვლენ ილიას სახელმწიფო უნივერსიტეტის საბაკალავრო პროგრამების სტუდენტები, რომლებსაც გამოგზავნილი აქვთ შესაბამისი თემატური რეზიუმეები.
კონფერენციას დაესწრებიან და მომხსენებლებს შეაფასებენ ილიას სახელმწიფო უნივერსიტეტის შესაბამისი მიმართულების პროფესორები.
კონფერენციის დღის წესრიგის სანახავად გთხოვთ, მიჰყვეთ ბმულს.
დრო: 12 ივნისი, 12:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
კონფერენციაზე დასწრება თავისუფალია.

პოლონელი პროფესორების საჯარო ლექცია „სისხლი და სისხლის ჯგუფების კავშირი კვებასთან“
2025-06-12 14:00 - 15:00
12 ივნისს, 14:00 საათზე, ილიას სახელმწიფო უნივერსიტეტის S103 დარბაზში ლუბლინის სოციალურ და სამედიცინო მეცნიერებათა უნივერსიტეტის ასოცირებული პროფესორები ლეშეკ ზაკრჟევსკი და აგნიეშკა მიხალსკა წაიკითხავენ ლექციას სისხლის, სისხლის ჯგუფებისა და კვებასთან მათი კავშირის შესახებ.
ლექცია საინტერესო იქნება საბუნებისმეტყველო მეცნიერებების, სამედიცინო და ჯანდაცვის მეცნიერებების, ბიოლოგიის, კვების მეცნიერების, გამოყენებითი ბიოქიმიისა და ბიოტექნოლოგიის სტუდენტებისთვის.
სამუშაო ენა: ინგლისური
დრო: 12 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის S103 აუდიტორია, გ. წერეთლის ქუჩა N3
დასწრება თავისუფალია.
2025

შიდსის ჯანდაცვის ფონდის საქართველოს ფილიალის საინფორმაციო შეხვედრა სტუდენტებთან
2025-06-12 16:00 - 17:00
12 ივნისს, 16:00 საათზე, ილიას სახელმწიფო უნივერსიტეტის S507 აუდიტორიაში შიდსის ჯანდაცვის ფონდის საქართველოს ფილიალი (AHF Georgia) გამართავს საინფორმაციო შეხვედრას სტუდენტებთან.
შეხვედრის მიზანია ახალგაზრდებში აივ/შიდსის შესახებ ცნობიერების ამაღლება და ინფექციის გავრცელების პრევენცია.
მსმენელს საშუალება ექნება, დაესწროს საინფორმაციო სესიას აივ/შიდსის, ვირუსული ჰეპატიტებისა (B და C ტიპის) და სიფილისის პრევენციის გამოვლენის მექანიზმებისა და მათთან დაკავშირებულ სტიგმასთან ბრძოლის შესახებ.
საინფორმაციო ნაწილის დასრულების შემდეგ ყველა მსურველს შეუძლია გაიაროს ნებაყოფლობითი, ანონიმური უფასო კომბინირებული ტესტირება, რომელიც მოიცავს სკრინინგს შემდეგ ოთხ ინფექციაზე: აივ, B ჰეპატიტი, C ჰეპატიტი და სიფილისი.
მსოფლიოში მოქმედი უმსხვილესი არასამთავრობო ორგანიზაცია AIDS Healthcare Foundation (AHF) 49 ქვეყნის 2 მილიონზე მეტ ადამიანს სთავაზობს სამედიცინო მომსახურებას. AHF-ის საქმიანობის ერთ-ერთი ძირითადი მიმართულებაა აივ/შიდსის, სგგი-ის პრევენცია და რეპროდუქციული ჯანმრთელობის შესახებ განათლების გავრცელების ხელშეწყობა ახალგაზრდებში.
დამატებითი ინფორმაციისთვის შეგიძლიათ ეწვიოთ ორგანიზაციის Facebook- გვერდს: AHF Georgia.
სამუშაო ენა: ქართული
დრო: 12 ივნისი, 16:00 საათ
ადგილმდებარეობა: ილიას სახელმწიფო უნივერსიტეტის S507, გ. წერეთლის ქ. N3
დასწრება თავისუფალია.

პანელური დისკუსია „თერგდალეულები და ქართული ეროვნული თვითმყოფადობის აღორძინება“
2025-06-13 18:00 - 19:00
13 ივნისს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება პანელური დისკუსია „თერგდალეულები და ქართული ეროვნული თვითმყოფადობის აღორძინება“ მე-19 საუკუნის ქართული ინტელექტუალური თაობის, თერგდალეულების, მისიისა და მემკვიდრეობის გააზრების შესახებ. სწორედ მათ დაეკისრათ ბრძოლა ეროვნული თვითშეგნების გაღვივებისა და მოქალაქეობრივი აზროვნების განვითარებისთვის.
საუბარი შეეხება იმ პრინციპებს, რომლებიც თერგდალეულების მოძრაობას წარმართავდა, ქვეყნის გარე და შიდა საფრთხეებს, რომელთა გადალახვასაც ისინი ცდილობდნენ, ასევე ეროვნული თვითმყოფადობის დაცვის მათ სტრატეგიას.
შეხვედრის მონაწილენი განიხილავენ თერგდალეულთა მოძრაობის შიდა დაძაბულობასა და გაკვეთილებს, რომელთა გამოყენებაც შესაძლებელია თანამედროვე საქართველოს წინაშე მდგომი გამოწვევების უკეთ გასაგებად და აღსაქმელად.
დისკუსიაში მონაწილეობას მიიღებენ ილიაუნის პროფესორები გია ნოდია და ბელა წიფურია.
მოდერატორი – ილიაუნის მოწვეული მასწავლებელი ვალერიან სიხუაშვილი
სამუშაო ენა: ინგლისური
დრო: 13 ივნისი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32

მიღება საზაფხულო სკოლაში
2025-06-14 10:00 - 2025-07-01 11:00
14 ივნისს, 10:00 საათზე, ილიას სახელმწიფო უნივერსიტეტის G406 აუდიტორიაში გაიმართება გასაუბრება საზაფხულო სკოლით დაინტერესებულ სტუდენტებთან.
საზაფხულო სკოლა ტყის მდგრადი მართვის საკითხებზე მოეწყობა 16-25 ივნისს პროექტის „აკადემიური გამოცდილების გაზიარება მდგრადი ტყის მართვისთვის“ ფარგლებში. სტუდენტები შეიძენენ თეორიულ და პრაქტიკულ ცოდნას ტყის მართვის, ოპერაციებისა და ბიომრავალფეროვნების მიმართულებით.
სკოლას გაუძღვებიან შვეიცარიელი და ქართველი მეცნიერები და ლექტორები. ლექციები გაიმართება ილიას სახელმწიფო უნივერსიტეტის ბაზაზე, პროგრამით ასევე დაგეგმილია 4-დღიანი საველე გასვლა ღამისთევით თიანეთის მუნიციპალიტეტში, საბადურის ტყეში, სადაც ჩატარდება პრაქტიკული სამუშაოები.
საზაფხულო სკოლაში მონაწილეობა შეუძლია სატყეო საკითხებით დაინტერესებულ ნებისმიერი პროფესიის სტუდენტს.
დაინტერესებულმა პირებმა უნდა მოიწერონ იმეილზე 13 ივნისის ჩათვლით. საკონტაქტო ელფოსტა: vasil.metreveli.1@iliauni.edu.ge
სამუშაო ენა: ინგლისური
დრო: 14 ივნისი, 10:00 საათი
ადგილმდებარეობა: ილიას სახელმწიფო უნივერსიტეტის G406 აუდიტორია, გ. წერეთლის ქ. N1

პროფესორ სერგეი შაროვის საჯარო მოხსენება „ინკლუზიური ხმები: ხელოვნური ინტელექტი სათათბირო დემოკრატიისათვის“
2025-06-23 18:00 - 19:00
23 ივნისს, 18:00 საათზე, ილიას სახელმწიფო უნივერსიტეტის S507 აუდიტორიაში ლიდსის უნივერსიტეტის ენის, კულტურისა და საზოგადოების მეცნიერებათა სკოლის, ენის ტექნოლოგიების პროფესორი სერგეი შაროვი წაიკითხავს მოხსენებას „ინკლუზიური ხმები: ხელოვნური ინტელექტი სათათბირო დემოკრატიისათვის“.
პროფესორი შაროვი მიმოიხილავს ევროკავშირის პროგრამის Horizon ფარგლებში განხორციელებული პროექტის iDem მიდგომებსა და შედეგებს. პროექტის ძირითადი მიზანია ხელი შეუწყოს მარგინალიზებული ჯგუფების, მათ შორის ხანდაზმულების, მიგრანტებისა და ფსიქიკური ჯანმრთელობის პრობლემების მქონე პირების ჩართულობას დემოკრატიულ პროცესებში ენობრივი ბარიერების დაძლევის გზით.
მომხსენებელი განიხილავს, როგორ შეუძლია ხელოვნურ ინტელექტს ხელი შეუწყოს მარგინალიზებული ჯგუფების ინკლუზიურ დემოკრატიულ პროცესებში მონაწილეობას. რამდენადაც სათათბირო დემოკრატია უზრუნველყოფს ურთიერთგაგებას დაინტერესებულ მხარეებს შორის, რთული ინსტიტუციური ენა ხშირად გამორიცხავს ხანდაზმულების, მიგრანტებისა და ფსიქიკური პრობლემების მქონე პირების მონაწილეობას სამოქალაქო პლატფორმებსა და ონლაინ სივრცეებში. სწორედ ამიტომ პროექტი, რომელიც ხორციელდება ბარსელონის ქალაქის მერიასთან, Cibervoluntarios-თან, PIM-სა და ANFFAS-თან თანამშრომლობით, ფოკუსირებულია სამ კვლევით შემთხვევაზე და მიზნად ისახავს კატალონურ, იტალიურ და ესპანურ ენებში კომპლექსური ლინგვისტური მოვლენების იდენტიფიცირებას, რათა უფრო ხელმისაწვდომი გახდეს ამ საზოგადოებისთვის სათათბირო პროცესებში მონაწილეობა. სისტემურ-ფუნქციური ლინგვისტიკის საფუძველზე პროფ. შაროვი განიხილავს სხვაობას ენის მომხმარებლებსა (მაგ. სოციალურ-დემოგრაფიული ფაქტორები) და ენის გამოყენებას (მაგ. კომუნიკაციური ფუნქციები) შორის და მის ზეგავლენას ხელოვნურ ინტელექტზე დაფუძნებულ სათათბირო დიალოგზე.
მოხსენების ბოლოს პროფესორი შაროვი აანალიზებს რისკებს, ერთი მხრივ, ზედმეტად ოპტიმისტური მოლოდინების შექმნისა, და, მეორე მხრივ, ხელოვნური ინტელექტის შესაძლებლობების უგულებელყოფის შესახებ.
სამუშაო ენა: ინგლისური
დრო: 23 ივნისი, 18:00 საათი
ადგილმდებარეობა: ილიას სახელმწიფო უნივერსიტეტის S507 აუდიტორია, გ.წერეთლის ქ. N3
დასწრება თავისუფალია.

დოქტორანტ ანა მგელაძის სადისერტაციო ნაშრომის დაცვა
2025-06-26 13:00 - 14:00
26 ივნისს, 13:00 საათზე, ილიას სახელმწიფო უნივერსიტეტის G106 დარბაზში ბიზნესის, ტექნოლოგიისა და განათლების ფაკულტეტის განათლების სკოლის განათლების მეცნიერებების სადოქტორო პროგრამის დოქტორანტი ანა მგელაძე დაიცავს სადისერტაციო ნაშრომს „ფიზიკის მასწავლებელთა ტექნოლოგიური კომპეტენციები“.
სამეცნიერო ხელმძღვანელი − მარიკა კაპანაძე, ილიას სახელმწიფო უნივერსიტეტის პროფესორი
დისტანციურ ფორმატში დასასწრები ბმული:

https://iliauni-edu-ge.zoom.us/j/85074207892?pwd=[REDACTED]

სამუშაო ენა: ქართული
დრო: 26 ივნისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

Zoomout-ისა და ფაბლაბის პანელური დისკუსია „როგორ განავითაროთ მეწარმეობრივი უნარები სამსახურის დატოვების გარეშე“
2025-06-26 16:00 - 17:00
26 ივნისს, 16:00 საათზე, ილიას სახელმწიფო უნივერსიტეტის T102 აუდიტორიაში ტექმეწარმეობისა და ინოვაციის განვითარების ცენტრის, პრეაქსელერატორი Zoomout-ისა და ფაბლაბის ორგანიზებით გაიმართება საჯარო პანელური დისკუსია „როგორ განავითაროთ მეწარმეობრივი უნარები სამსახურის დატოვების გარეშე“.
სპეციალურად მოწვეული მომხსენებელია დოქტორი ალექს დენობლი, სან დიეგოს სახელმწიფო უნივერსიტეტის მეწარმეობის ემერიტუს-პროფესორი, Lavin Entrepreneurship Center-ის აღმასრულებელი დირექტორი და წიგნის The Entrepreneur Within ავტორი.
პროფესორ დენობლის საქმიანობა მოიცავს მეწარმეობას, კორპორაციულ ინოვაციასა და ტექნოლოგიების კომერციალიზაციას. იგი აშშ-ის მცირე ბიზნესისა და მეწარმეობის ასოციაციის (USASBE) ყოფილი პრეზიდენტი და საერთაშორისო საბჭოს (ICSB) მოქმედი მმართველი წევრია. მრავალწლიანი გამოცდილება აქვს როგორც სტარტაპებთან, ისე მსხვილ ტექნოლოგიურ კომპანიებთან თანამშრომლობის კუთხით.
შეხვედრის მონაწილეები გაიგებენ, როგორ განავითარონ მეწარმეობრივი უნარები პროფესიული საქმიანობის პარალელურად; მოისმენენ პრაქტიკულ რჩევებს ინტრაპრენერობისა და კარიერული ზრდის შესახებ; შეძლებენ დარგის საერთაშორისო ექსპერტს დაუსვან შეკითხები, მათ შორის, რისკების მართვაზე, მარცხის გამოცდილებასა და მოტივაციაზე.
დისკუსიას გაუძღვება ილიას სახელმწიფო უნივერსიტეტის პრეაქსელერატორი Zoomout-ის მენეჯერი, სტარტაპ NEUROPILOT-ის დამფუძნებელი თინი მამუჩაშვილი.
შეხვედრაზე დასასწრებად რეგისტრაციის გავლა შესაძლებელია ბმულზე: https://forms.gle/vJWfUHDzaf24nc9e6
დამატებითი ინფორმაციისთვის დაუკავშირდით ორგანიზატორებს ელექტრონული ფოსტით: fablab@iliauni.edu.ge.
სამუშაო ენა: ინგლისური
დრო: 26 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
2025

მეოთხე ეროვნული ფესტივალი „მეცნიერება მთავარ როლში“
2025-06-28 12:00 - 13:00
28 ივნისს, 12:00 საათზე, ილიას სახელმწიფო უნივერსიტეტის B201 აუდიტორიაში გაიმართება მეოთხე ეროვნული ფესტივალი „მეცნიერება მთავარ როლში” (Science on Stage), რომლის ორგანიზატორია ილიაუნის საბუნებისმეტყველო განათლების კვლევითი ცენტრი SALiS.
ფესტივალზე წარმოდგენილი იქნება 19 პროექტი საბუნებისმეტყველო განათლების სხვადასხვა სფეროდან. ჟიურის მიერ შერჩეული ოთხი საუკეთესო პროექტის ავტორი 2026 წლის მაისში საქართველოს წარმოადგენს საერთაშორისო ფესტივალზე კლაიპედაში (ლიეტუვა).
ფესტივალის მიზანია საბუნებისმეტყველო მეცნიერებების სწავლების ხელშეწყობა და ინოვაციური საგანმანათლებლო პრაქტიკის გაზიარება როგორც ადგილობრივ, ისე საერთაშორისო დონეზე.
დრო: 28 ივნისი, 12:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება თავისუფალია.
2025

დოქტორანტ გიორგი ეპიტაშვილის სადისერტაციო ნაშრომის დაცვა
2025-07-04 08:00 - 17:00
16 ივლისს, 13:00 საათზე, გაიმართება ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის ინგლისურენოვანი სადოქტორო პროგრამის „ეკოლოგია“ დოქტორანტ გიორგი ეპიტაშვილის სადისერტაციო ნაშრომის „საქართველოს მტკნარი წყლის თევზების ტაქსონომიური რევიზია და სახეობათა მოწყვლადობის შეფასება“ (Taxonomic revision of freshwater fishes of Georgia and the assessment of species vulnerability) დაცვა.
სამეცნიერო ხელმძღვანელები: ილიას სახელმწიფო უნივერსიტეტის ასოცირებული პროფესორები ბელა ჯაფოშვილი და ლევან მუმლაძე
სამუშაო ენა: ინგლისური
დრო: 16 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

ყოველწლიური სტუდენტური სამეცნიერო კონფერენცია
2025-07-07 10:00 - 11:00
7 ივლისს, 10:00 საათზე, ილიას სახელმწიფო უნივერსიტეტის E207 აუდიტორიაში გაიმართება სამაგისტრო პროგრამის „შუა საუკუნეების კვლევები“ ყოველწლიური სტუდენტური სამეცნიერო კონფერენცია. კონფერენცია ეძღვნება ჩვენი უნივერსიტეტის კურსდამთავრებულის, 2015 წლის 13 ივნისს ტრაგიკულად დაღუპული ივლიტა ჯიბუტის, ხსოვნას.
კონფერენციაზე მოხსენებებს წაიკითხავენ ილიას სახელმწიფო უნივერსიტეტის სამაგისტრო პროგრამის „შუა საუკუნეების კვლევები“ სტუდენტები.
დრო: 7 ივლისი, 10:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2025
პროგრამა

ახალი ინიციატივის NARI პრეზენტაცია და მოხალისე სტუდენტების დაჯილდოება
2025-07-07 13:00 - 14:00
7 ივლისს, 13:00 საათზე, ილიას სახელმწიფო უნივერსიტეტის G106 აუდიტორიაში კავკასიის ბიომრავალფეროვნების კვლევის ლეიბნიცის ცენტრი გამართავს მეცნიერების პოპულარიზაციისადმი მიძღვნილ ღონისძიებებს.
I ნაწილი: NARI – Network of Amateur Researchers Inquiry
ღონისძიებაზე ილია სახელმწიფო უნივერსიტეტის დოქტორანტი და მკვლევარი თინათინ ჩხარტიშვილი წარმოადგენს ახალ ინიციატივას NARI (Network of Amateur Researchers Inquiry), რომლის მიზანია ბუნებით დაინტერესებული პროფესიონალების, მოყვარული მკვლევრების, ნატურალისტების და მოქალაქეების ერთი იდეის ქვეშ გაერთინება. პლატფორმა ხელს შეუწყობს გარემოსდაცვით საკითხებზე შეხვედრების, კვლევითი პროექტებისა და საგანმანათლებლო ღონისძიებების ორგანიზებას.
ღონისძიებაზე მოწვეული ნატურალისტები, მოქალაქე-მეცნიერები, საზოგადოებას გაუზიარებენ გამოცდილებას და ისაუბრებენ მოყვარულ მეცნიერთა როლზე. წარმოაჩენენ გზებს, როგორ შეიძლება დაინტერესებული პირები ჩართონ კვლევით საქმიანობაში ფორმალური განათლების გარეშე.
II ნაწილი: ენტომოლოგიის ლაბორატორიის მოხალისე სტუდენტთა დაჯილდოება
ორგანიზატორები დააჯილდოებენ სტუდენტებს, რომლებიც გაზაფხულის სემესტრის განმავლობაში მონაწილეობდნენ ენტომოლოგიური მიმართულების საველე და ლაბორატორიულ ღონისძიებებში. მათ საზეიმოდ გადაეცემათ სერტიფიკატები აქტიური მონაწილეობისა და სამეცნიერო საქმიანობაში შეტანილი წვლილისთვის. დოქტორანტების მიერ მოხალისეობრივად ორგანიზებულ პრაქტიკულ ტრენინგებზე სტუდენტებს შესაძლებლობა ჰქონდათ, ჩართულიყვნენ კვლევით პროცესში.
არასამთავრობო ორგანიზაცია საბუკოს განათლების მიმართულების ოფიცერი, ილიას სახელმწიფო უნივერსიტეტის ალუმნი ეკა არსენაშვილი ისაუბრებს იმის შესახებ, როგორ შეძლებენ სტუდენტები მომავალში მსგავს აქტივობაში ჩართვას.
ღონისძიებაში მონაწილეობა შეუძლია ნებისმიერ დაინტერესებულ პირს, მათ შორის სხვა უნივერსიტეტების სტუდენტებს.
დრო: 7 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2025

დოქტორანტ ლია ქურციკიძის სადისერტაციო ნაშრომის დაცვა
2025-07-07 13:00 - 14:00
7 ივლისს, 13:00 საათზე, ილიას სახელმწიფო უნივერსიტეტის T102 დარბაზში ბიზნესის, ტექნოლოგიისა და განათლების ფაკულტეტის განათლების სკოლის განათლების მეცნიერებების სადოქტორო პროგრამის დოქტორანტი ლია ქურციკიძე დაიცავს სადისერტაციო ნაშრომს ,,საბავშვო ბაღის აღმზრდელების მიერ სოციალური და ემოციური კომპეტენციების ხელშემწყობი სტრატეგიების გამოყენება“.
სამეცნიერო ხელმძღვანელი − ილიას სახელმწიფო უნივერსიტეტის ასოცირებული პროფესორი ხათუნა დოლიძე
სამუშაო ენა: ქართული
დრო: 7 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, გ. წერეთლის ქ. N1
დასწრება თავისუფალია.
2025

დოქტორანტ შოთა აზიკურის სადისერტაციო ნაშრომის დაცვა
2025-07-08 14:00 - 15:00
8 ივლისს, 14:00 საათზე, ილიას სახელმწიფო უნივერსიტეტის S800 აუდიტორიაში ილიაუნისა და მიუნსტერის ვესტფალიის ვილჰელმის უნივერსიტეტს შორის სადოქტორო კვლევების ერთობლივი ხელმძღვანელობის (კოტუტელის) შესახებ ხელშეკრულების ფარგლებში ილიაუნის მეცნიერებათა და ხელოვნების ფაკულტეტის სადოქტორო პროგრამის „ფილოსოფია“ დოქტორანტი შოთა აზიკური დაიცავს სადისერტაციო ნაშრომს Science in Democracy: Constructing the Authority of Science („მეცნიერება დემოკრატიაში: მეცნიერების ავტორიტეტის კონსტრუირება“).
ერთობლივი პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
ნაშრომის ფოკუსია ექსპერტული ცოდნის ავტორიტეტისა და მოქალაქეთა ავტონომიის დაძაბული ურთიერთმიმართება. დოქტორანტი იკვლევს, როგორ უნდა დაეყრდნოს დემოკრატია მეცნიერებას ისე, რომ არ შეილახოს არც დემოკრატიული პრინციპები და არც მეცნიერების ხარისხი, აანალიზებს, თუ როგორ ქმნის თანამედროვე მეცნიერების ვიწრო სპეციალიზაცია ბარიერებს საზოგადოებრივი ჩართულობისთვის და გვთავაზობს ნორმატიულ ჩარჩოს, რომელიც უზრუნველყოფს მეცნიერების ანგარიშვალდებულებას საზოგადოების წინაშე და მის ლეგიტიმურ ინტეგრაციას პოლიტიკურ პროცესებში.
სამეცნიერო ხელმძღვანელები:
მიუნსტერის უნივერსიტეტის პროფესორი მიხაელ კვანტე
ილიას სახელმწიფო უნივერსიტეტიის პროფესორი გიგა ზედანია
სამუშაო ენა: ინგლისური
დრო: 8 ივლისი, 14:00 საათი
ადგილმდებარეობა: ილიას სახელმწიფო უნივერსიტეტი, S800 აუდიტორია, გ. წერეთლის ქ. N3
დასწრება თავისუფალია.
2025

შეხვედრა ილიაუნის წარმატებულ კურსდამთავრებულებთან
2025-07-08 16:00 - 2025-07-11 17:00
8 ივლისს, 16:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის სამართლის სკოლის მართლმსაჯულების გაძლიერებისა და სამართლებრივი განათლების ცენტრის ორგანიზებით ილიაუნის წარმატებული კურსდამთავრებულები, მიხეილ წურწუმია, ანა ებანოიძე და თეკლა ბრეგვაძე, შეხვდებიან სტუდენტებს და გაუზიარებენ გამოცდილებას უნივერსიტეტში მიღებული ცოდნის გამოყენების და კარიერული განვითარების შესაძლებლობაზე.
შეხვედრას გაუძღვება ილიაუნის სამართლის სკოლის მართლმსაჯულების გაძლიერებისა და სამართლებრივი განათლების ცენტრის ხელმძღვანელი ზაზა მეიშვილი.
ღონისძიებაზე სტუდენტები მიიღებენ რეკომენდაციებს საწყის ეტაპზე პროფესიული განვითარების პროცესთან დაკავშირებით.
სამუშაო ენა: ქართული
დრო: 8 ივლისი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2025

დოქტორანტ შოთა გარუჩავას სადისერტაციო ნაშრომის დაცვა
2025-07-10 13:00 - 14:00
10 ივლისს, 13:00 საათზე, ილიას სახელმწიფო უნივერსიტეტის G106 დარბაზში გაიმართება საბუნებისმეტყველო მეცნიერებებისა და მედიცინის ფაკულტეტის სადოქტორო პროგრამის ფიზიკა და ასტრონომია დოქტორანტ შოთა გარუჩავას სადისერტაციო ნაშრომის „კვანტური ფაზური გადასვლები დაბალი სივრცითი განზომილების მქონე კორელირებულ ფერმი/ბოზე სისტემებში შემადგენელ ნაწილაკთა მასათა იმბალანსის პირობებში“ დაცვა.
სამეცნიერო ხელმძღვანელები: ილიას სახელმწიფო უნივერსიტეტის პროფესორები ალექსანდრე ნერსესიანი და გიორგი ჯაფარიძე
სამუშაო ენა: ინგლისური
დრო: 10 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

დოქტორანტ გიორგი ბოიჩენკოს სადისერტაციო ნაშრომის დაცვა
2025-07-10 18:00 - 19:00
10 ივლისს, 18:00 საათზე, ილიას სახელმწიფო უნივერსიტეტის G106 დარბაზში საბუნებისმეტყველო მეცნიერებებისა და მედიცინის ფაკულტეტის დედამიწის შემსწავლელი მეცნიერებების სადოქტორო პროგრამის დოქტორანტი გიორგი ბოიჩენკო დაიცავს სადისერტაციო ნაშრომს „ქართლის აუზისა და მისი მომიჯნავე კავკასიონისა და აჭარა-თრიალეთის ნაოჭა-შეცოცებით სარტყლებს შორის ტექტონიკური დაძაბულობის მქონე ზონის კომპლექსური კვლევის შედეგები“.
სამეცნიერო ხელმძღვანელი − ილიას სახელმწიფო უნივერსიტეტის პროფესორი თეა გოდოლაძე
სამუშაო ენა: ქართული
დრო: 10 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

ასისტენტ-პროფესორ კიტ იანგის ონლაინსემინარი „ხელოვნური ინტელექტის ინსტრუმენტების გავლენა სწავლა-სწავლებასა და შეფასებაზე“
2025-07-14 13:00 - 14:00
14 ივლისს, 13:00 საათზე, ილიას სახელმწიფო უნივერსიტეტში წმინდა მარიამის კოლეჯის (ირლანდია) ასისტენტ-პროფესორი კიტ იანგი გამართავს ონლაინსემინარს „ხელოვნური ინტელექტის ინსტრუმენტების გავლენა სწავლა-სწავლებასა და შეფასებაზე“.
მომხსენებელი განიხილავს დიდი ენობრივი მოდელების ფუნქციონირებას, მათ შესაძლებლობებსა და შეზღუდვებს. ყურადღებას გაამახვილებს ტექნოლოგიების ეთიკურ, პედაგოგიურ და პრაქტიკულ გავლენებზე, ასევე მათ როლზე სწავლა-სწავლებასა და შეფასების პროცესში.
სემინარის მონაწილეები გაეცნობიან ხელოვნური ინტელექტის განათლებაში გამოყენების ძირითად შესაძლებლობებსა და გამოწვევებს, აკადემიური კეთილსინდისიერების, კრიტიკული აზროვნების განვითარების და პედაგოგის როლის ტრანსფორმაციის საკითხებს.
კიტ იანგმა განათლების დოქტორის ხარისხი მოიპოვა ლიმერიკის უნივერსიტეტში, სამაგისტრო ხარისხი − შენონის ტექნოლოგიური უნივერსიტეტში პროგრამული უზრუნველყოფის დიზაინისა და ხელოვნური ინტელექტის მიმართულებით. იგი ათ წელზე მეტია მუშაობს მასწავლებელთა განათლების სფეროში და დაინტერესებულია ინფორმაციული და საკომუნიკაციო ტექნოლოგიებით (ICT) და ციფრული სწავლების საკითხებით. ამჟამად სტუმრობს უნივერსიტეტს ერაზმუსის აკადემიური მობილობის პროგრამით.
სემინარის ორგანიზატორები არიან ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ასისტენტ-პროფესორი გიგა ხოსიტაშვილი, პიროვნული და პროფესიული განვითარების ცენტრი და განათლების კვლევების ცენტრი.
რეგისტრაცია: სემინარში მონაწილეობა შესაძლებელია წინასწარი რეგისტრაციით: https://bit.ly/3TpJqLh
სამუშაო ენა: ინგლისური
დრო: 14 ივლისი, 13:00 საათი

ილიაუნის ხალხური სიმღერის სტუდენტური გუნდის 26-ე სემესტრული საანგარიშო კონცერტი
2025-07-14 19:00 - 20:00
14 ივლისს, 19:00 საათზე, ილიას სახელმწიფო უნივერსიტეტის B201 აუდიტორიაში გაიმართება ილიაუნის ხალხური სიმღერის სტუდენტური გუნდის 26-ე სემესტრული საანგარიშო კონცერტი.
2024 წელს გუნდმა მოიპოვა საქართველოს უნივერსიტეტის გუნდებს შორის პირველი ადგილი ფესტივალზე „სტუდფესტ 2024“.
გუნდის წევრებს ჰქონდათ წარმატებული გასტროლები პოლონეთში, სერბეთში, ესტონეთსა და საფრანგეთში.
გუნდის ხელმძღვანელია ასოცირებული პროფესორი თამაზ გაბისონია.
დრო: 14 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება თავისუფალია.

დოქტორანტ ლევან ნინუას სადისერტაციო ნაშრომის დაცვა
2025-07-15 13:00 - 14:00
15 ივლისს, 13:00 საათზე, ილიას სახელმწიფო უნივერსიტეტის G106 დარბაზში გაიმართება ილიაუნის საბუნებისმეტყველო მეცნიერებებისა და მედიცინის ფაკულტეტის ინგლისურენოვანი სადოქტორო პროგრამის „ეკოლოგია“ დოქტორანტ ლევან ნინუას სადოქტორო ნაშრომის „პონტო-კასპიური კალმახის ეკოლოგია, პოპულაციური გენეტიკა, ევოლუცია და ტაქსონომია“ (Ecology, population genetics, evolution and taxonomy of Ponto-Caspian trout)“ დაცვა.
სამეცნიერო ხელმძღვანელები: ილიას სახელმწიფო უნივერსიტეტის პროფესორები ნათია კოპალიანი და დავით თარხნიშვილი
სამუშაო ენა: ინგლისური
დრო: 15 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

რელიგიურ-საგანმანათლებლო ჟურნალის „ზღვარი“ 2025 წლის პირველი ნომრის პრეზენტაცია
2025-07-17 16:00 - 17:00
17 ივლისს, 16:00 საათზე, წიგნის სახლში „ლიგამუსი“ გაიმართება რელიგიურ-საგანმანათლებლო ჟურნალის „ზღვარი“ 2025 წლის პირველი ნომრის პრეზენტაცია.
ნომერი ეძღვნება მართლმადიდებლური თეოლოგიის ერთ-ერთ ყველაზე გავლენიან ფიგურას, მიტროპოლიტ იოანე ზიზიულასს. გამოცემის თემატიკა იმდენად მნიშვნელოვან და აქტუალურ საკითხებს ეხება, რომ იგი ერთ-ერთმა თეოლოგიური კვლევების აკადემიამ საზღვარგარეთაც დაბეჭდა და გაავრცელა.
ღონისძიებას თეოლოგი ბექა მინდიაშვილი გახსნის. დეკანოზი გიორგი წეროძე, გამოცემის მთავარი რედაქტორი, ისაუბრებს მიტროპოლიტ იოანე ზიზიულასის ცხოვრებასა და საღვთისმეტყველო მემკვიდრეობაზე. შეხვედრას ექნება დისკუსიის ფორმატი.
ჟურნალში წარმოდგენილია თანამედროვე თეოლოგიის მნიშვნელოვანი ავტორების ნაშრომები, მათ შორის:

რადუ ბორდიანუ – მართლმადიდებელი რუმინელი მღვდელი და დუკეინის უნივერსიტეტის თეოლოგიის პროფესორი (პიტსბურგი, აშშ);
ეპისკოპოსი მაქსიმ ვასილიევიჩი – სერბეთის მართლმადიდებელი ეკლესიის ეპისკოპოსი დასავლეთ ამერიკაში;
პანთელის კალაიძიდისი – თეოლოგიის დოქტორი, ვოლოსის თეოლოგიური სკოლის დირექტორი (საბერძნეთი);
პოლ მაკპარტლანი – რომის კათოლიკე მღვდელი, კოლეჯის Mater Ecclesiae რექტორი და წმ. მერის უნივერსიტეტის პროფესორი (ტვიკენჰემი, დიდი ბრიტანეთი);
არისტოტელე პაპანიკოლაუ – ფორდემის უნივერსიტეტის თეოლოგიის პროფესორი (აშშ), მართლმადიდებლური ქრისტიანობის კვლევის ცენტრის თანადამფუძნებელი;
როუენ უილიამსი – კენტერბერის ყოფილი მთავარეპისკოპოსი (2002-2012), გაერთიანებული სამეფო;
იოანე ქრისავგისი – მსოფლიო საპატრიარქოს მთავარდიაკვანი და ბოსტონის წმინდა ჯვრის თეოლოგიური სასწავლებლის თეოლოგიის პროფესორი (აშშ).

დოქტორანტ ანა ლოლუას სადისერტაციო ნაშრომის დაცვა
2025-07-18 11:00 - 12:00
18 ივლისს, 11:00 საათზე, ილიას სახელმწიფო უნივერსიტეტის S800 აუდიტორიაში ილიას სახელმწიფო უნივერსიტეტსა და გეორგ-აუგუსტის გიოტინგენის უნივერსიტეტის (გერმანია) ერთობლივი ხელმძღვანელობის (კოტუტელის) ხელშეკრულების ფარგლებში ილიაუნის მეცნიერებათა და ხელოვნების ფაკულტეტის სადოქტორო პროგრამის „ისტორია“ დოქტორანტი ანა ლოლუა დაიცავს სადისერტაციო ნაშრომს Between Imperial and Anti-Imperial: The Case of the Georgian State Museum since the Early Bolshevik Period up until the Perestroika („ანტი-იმპერიული და იმპერიული: საქართველოს სახელმწიფო მუზეუმი ადრეული ბოლშევიკური პერიოდიდან ვიდრე „პერესტროიკამდე“).
ერთობლივი პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
ავტორი მიზნად ისახავს ამ ნაშრომით წვლილი შეიტანოს საბჭოთა და რუსეთის იმპერიის კვლევებში ე.წ. არარუსული პერიფერიის პერსპექტივიდან. სამუზეუმო გამოფენების longue durée ისტორიის ჭრილში ის აჩვენებს, რომ საბჭოთა ქართული ნაციონალიზმი იყო როგორ ანტი-იმპერიული, ასევე იმპერიული მახასიათებლების მატარებელი და ხსნის, რა როლი ჰქონდათ კურატორებს, სამუზეუმო ნივთებსა და გამოფენებს ქართველი ერის პარამეტრების ჩამოყალიბებაში.
დოქტორანტი მიმოიხილავს იმ უჩვეულო შემთხვევებს, როდესაც ადგილობრივ აქტორებს ჰქონდათ სამუზეუმო ნივთებითა და სივრცეებით გაშუალებული ავტონომიური მოქმედების ველი საბჭოთა ხელისუფლებასთან და კრემლთან მიმართებით.
სამეცნიერო ხელმძღვანელები: გიოტინგენის უნივერსიტეტის პროფესორები ანკე ჰილბრენერი და მარია როდი; ილიას სახელმწიფო უნივერსიტეტის პროფესორი ოლივერ რაისნერი
სამუშაო ენა: ინგლისური
დრო: 18 ივლისი, 11:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის გამზ. N1
დასწრება თავისუფალია.

პროფესორ სუდიპ ჯანას სემინარი „სინათლე ნეიტრინოებიდან”
2025-09-19 16:00 - 17:00
19 სექტემბერს, 16:00 სათზე, ილიას სახელმწიფო უნივერსიტეტის G106 დარბაზში ჰარიშ ჩანდრას კვლევითი ინსტიტუტის ასისტენტ პროფესორი სუდიპ ჯანა წაიკითხავს საჯარო მოხსენებას „სინათლე ნეიტრინოებიდან”.
მომხსენებელი ნეიტრინოს არასტანდარტულ ურთიერთქმედებათა შესახებ შესავლის შემდეგ ყურადღებას გაამახვილებს ნეიტრინოს ელექტრომაგნიტურ თვისებებსა და კავშირზე მაგნიტურ მომენტსა და ნეიტრინოს მასის წარმოქმნის მექანიზმს შორის. ასევე განიხილავს მოდელებს, რომელთა ჩარჩოებშიც ნეიტრინობს გააჩნიათ დიდი მაგნიტური მომენტი და მცირე მასები. ასევე წინასწარმეტყველებენ დამუხტულ ლეპტონთა ანომალურ მაგნიტურ მომენტს. ასევე განხილულ იქნება მომავალ ექსპერიმენტებში ნეიტრინოს არასტანდარტული ურთიერთქმედებებისა და ელექტრომაგნიტური თვისებების შესწავლის პერსპექტივები როგორც ლაბორატორიებში, ასევე ასტროფიზიკურ დაკვირვებებში. მოხსენება ეფუძნება შრომებში –hep-ph 2303.13572, 22001950, 2104.03291, 2407.06251 და 2007.04291– გამოქვეყნებულ შედეგებს.
სუდიპ ჯანას დოქტორის აკადემიური ხარისხი (PhD) მიენიჭა აშშ-ში, ოკლაჰომას სახელმწიფო უნივერსიტეტში. 2019–2024 წლებში იგი მუშაობდა მკვლევრად
ჰეიდელბერგის მაქს პლანკის ინსტიტუტში (გერმანია). 2024 წლიდან არის ასისტენტ პროფესორი ჰარიშ ჩანდრას კვლევით ინსტიტუტში, ინდოეთში.
სამუშაო ენა: ინგლისური
დრო: 19 სექტემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

პროფესორ ფლორა რიზადტინოვას სემინარი “ჰიგსის ბოზონის პრეცეზიული შესწავლა და ახალი ფიზიკის ძიებები ატლასის ექსპერიმენტში“
2025-09-22 16:00 - 17:00
22 სექტემბერს, 16:00 საათზე, ილიას სახელმწიფო უნივერსიტეტის G106 დარბაზში ოკლაჰომის სახელმწიფო უნივერსიტეტის პროფესორი ფლორა რიზადტინოვა წაიკითხავს საჯარო მოხსენებას “ჰიგსის ბოზონის პრეცეზიული შესწავლა და ახალი ფიზიკის ძიებები ატლასის ექსპერიმენტში“.
მომხსენებელი ისაუბრებს ჰიგსის ბოზონის ძირითად თვისებებსა და უახლეს პრეციზიულ გაზომვებზე, რომლებიც ეყრდნობა პროტონ-პროტონთა გაფანტვის სრულ მონაცემებს √s = 13 ტევ და 13.6 ტევის ენერგიებზე. ეს შედეგები მიღწეულ იქნა LHC-ის ATLAS-ის ექსპერიმენტებში მე-2 და მე-3 ეტაპების (Run 2 & Run 3) პერიოდში. ასევე განიხილავს ჰიგსის გაფანტვის კვეთებს, ურთიერთქმედებებსა და ჰიგსის წყვილურ დაბადებებს. ამას გარდა, ახალი ფიზიკის ძიება სტანდარტულ მოდელს მიღმა წარმოადგენს კიდევ ერთი ძირითადი მამოძრავებელ ძალას LHC-ის ფიზიკის ანალიზში.
ტრადიციულად, ფიზიკოსები სტანდარტულ მოდელს მიღმა აყალიბებენ თეორიულ მოდელს და ეძებენ ამ მოდელის შესაბამის ექსპერიმენტულ სიგნალებს. არასუპერვიზიური მანქანური სწავლება ამ პარადიგმის რადიკალურ ცვლილებას გვთავაზობს, ნაცვლად იმისა, რომ ერთი თეორიული მოდელის ძიება განვახორციელოთ, ვახდენთ ნეირონული ქსელის ისეთ სწავლებას რომ გაირჩეს რას წარმოადგენს „ნორმალური“ LHC ხდომილება და შემდეგ მოვიძიოთ ამ ხდომილებიდან გადახრების ძიება. პროფ. რიზადტინოვა განიხილავს ატლასის ექსპერიმენტის ანალიზებს, რომლებიც იყენებენ ავტოინკოდერებს, რათა ვეძებოთ ახალი ფენომენი ორსხეულოვან ინვარიანტულ მასათა განაწილებებში. ახალი ფენომენების საძიებლად ორსხეულოვან ინვარიანტულ მასათა განაწილებაში.
მომხსენებლის შესახებ
ფლერა რიზატდინოვა ლომონოსოვის სახელმწიფო უნივერსიტეტში დოქტორის (PhD) ხარისხის მინიჭების შემდეგ აქტიურად განაგრძობდა კვლევებს ექსპერიმენტული მაღალი ენერგიების ფიზიკის მიმართულებით ჯერ ATLAS-ის ექსპერიმენტში, შემდეგ კანზასის სახელმწიფო უნივერსიტეტში (აშშ) – D0 ექსპერიმენტში. მას შემდეგ, რაც ოკლაჰომის სახელმწიფო უნივერსიტეტში პროფესორის თანამდებობა დაიკავა (აშშ), კვლავ დაუბრუნდა ATLAS-ის ექსპერიმენტს. ამჟამად იგი არის პროფესორი და ფიზიკის დეპარტამენტის ხელმძღვანელი ოკლაჰომის სახელმწიფო უნივერსიტეტის,სტილვოტერის პროფესორი და ფიზიკის დეპარტამენტის ხელმძღვანელია. მუშაობდა ისეთ თემებზე, როგორებიცაა: ტევატრონი: ტოპ კარკის ფიზიკა, b-ტაგირება, სილიკონის დეტექტორის შექმნა; დიდი ჰადრონული კოლაიდერი: ჰიგსის ბოზონის ძიება და შესწავლა, პიქსელური დეტექტორი და მანქანური სწავლება მაღალი ენერგიების ფიზიკაში.
სამუშაო ენა: ინგლისური
დრო: 22 სექტემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

ERASMUS+ საინფორმაციო შეხვედრები ილიაუნის სტუდენტებისთვის
2025-09-23 13:00 - 17:00
ილიას სახელმწიფო უნივერსიტეტის საერთაშორისო ურთიერთობების სამსახურის ორგანიზებით ილიაუნის სტუდენტებისთვის გაიმართება საინფორმაციო შეხვედრები Erasmus + გაცვლითი პროგრამის ფარგლებში მიმდინარე კონკურსების შესახებ.
23 სექტემბერი, 13:00 საათი
26 სექტემბერი, 11:00 საათი
29 სექტემბერი, 12:30 საათი
ადგილმდებარეობა: ილიას სახელმწიფო უნივერსიტეტი, G106 აუდიტორია, გ. წერეთლის ქ. N1
გამოცხადებული კონკურსების შესახებ ინფორმაცია იხილეთ ბმულზე.
დასწრება თავისუფალია.
